Han har medvirket i flere film og TV-serier. Han sås først i Jul på Kronborg (2000) i hovedrollen som Rasmus. Udover det har han medvirket i film som Store planer, Oskar og Josefine (hvori han overtog Razzs rolle som Oskar), Unge Andersen og i den meget populære og Emmy-nominerede serie Krøniken. Han var også en del af teenage bandet Mindcall, der også sang titelsangen, Smelly Town, til Oskar og Josefine. Han er nu vokalist i bandet Squares to Bend samt forsanger og guitarist i rockbandet LSD on CIA. Bandet vandt den nordiske finale i Emergenza og kom på anden pladsen i den europæiske i 2011. Mikkel Konyher blev i sommeren 2011 optaget som studerende på sanglinien på rytmisk konservatorie i København hvor han nu medvirker i forskellige projekter blandt andet Cosmic Clown og The Alchemists.